Diari Oficial de la Generalitat Valenciana


Sumari del DOGV 4512, del 02-06-2003 (2003/6086)

RESOLUCIÓ de 28 d'abril de 2003, del Servei Territorial d'Indústria i Energia d'Alacant, per la qual se sotmet a informació pública l'aprovació del projecte d'execució, autorització administrativa i declaració en concret d'utilitat pública de la línia aerosubterrània de mitjana tensió a 20 kV, de doble circuit, per a subministrament elèctric a la urbanització i el camp de golf d'Alenda, sector UBZ-6, als termes municipals de Novelda i Monforte del Cid (Alacant).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4512

Data del DOGV
:   02-06-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/6086


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 28 d'abril de 2003, del Servei Territorial d'Indústria i Energia d'Alacant, per la qual se sotmet a informació pública l'aprovació del projecte d'execució, autorització administrativa i declaració en concret d'utilitat pública de la línia aerosubterrània de mitjana tensió a 20 kV, de doble circuit, per a subministrament elèctric a la urbanització i el camp de golf d'Alenda, sector UBZ-6, als termes municipals de Novelda i Monforte del Cid (Alacant). [2003/M6086]
  
JUEXPR/2002/9(ATLINE/2002/297)
  
Als efectes previstos en els articles 125 i 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE de 27.12.2000); així com en l'article 53 de la Llei 54/1997, de 27 de novembre, del Sector Elèctric (BOE de 27.11.1997); se sotmet a informació pública el següent projecte d'instal·lació elèctrica:
  
Peticionari: Iberdrola Distribución Eléctrica, SAU, amb CIF número A-95075578 i oficines al carrer de Calderón de la Barca, número 16, d'Alacant, societat dedicada a la distribució d'energia elèctrica a la província d'Alacant.
  
Lloc on s'establirà la instal·lació: termes municipals de Novelda i Monforte del Cid.
  
Finalitat de la instal·lació: dotar de subministrament d'energia elèctrica els habitatges locals i servicis que componen la urbanització i el camp de golf denominats Alenda Golf.
  
Característiques principals:
  
Tensió: 20 kV
  
Longitud total: 7.386 metres, en formació, de doble circuit i dos trams:
  
- tram aeri: 5.181 m
  
- tram subterrani: 2.205 m
  
Nre. de suports: 40
  
Conductors: tipus LA-100
  
Aïllament: U40 BS, U70 BS i U100 BS
  
Origen i final: s'inicia en la denominada STR Novelda, en el tram inicial esta línia serà subterrània i circularà per davall del camí del Campet, i finalitza en un suport d'entroncament aerosubterrani que s'instal·larà en el límit de la urbanització Alenda Golf.
  
Pressupost: tres-cents set mil huit-cents catorze euros (307.814 EUR).
  
El titular ha sol·licitat, sobre les finques descrites en la relació annexa, servitud de pas d'energia elèctrica que comprén, per al tram subterrani la corresponent canalització sobre el predi servent i sobre el tram aeri, a més del vol sobre el predi servent, l'establiment de pals, torres o suports fixos per a la sustentació de cables conductors d'energia.
  
Cosa que es fa pública perquè siga coneguda per tota la gent i, especialment, pels propietaris de terrenys i tots altres titulars de drets afectats pel dit projecte, la relació dels qual s'inclou al final del present anunci perquè puga ser examinat l'expedient al Servei Territorial d'Indústria i Energia d'Alacant, situat al carrer de Churruca, número 29, i perquè puguen presentar-se les al·legacions que es consideren oportunes en el termini de 20 dies comptats a partir de l'endemà de la inserció del present anunci. Els plans parcel·laris podran ser igualment consultats a l'Ajuntament d'Albatera.